**sMinistru kabineta rīkojuma projekta**

**„Grozījums Ministru kabineta 2020.gada 7.aprīļa rīkojumā Nr.160**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem””” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Grozījums Ministru kabineta 2020.gada 7.aprīļa rīkojumā Nr.160 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (turpmāk – Projekts) šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020.gada 7.aprīļa rīkojuma Nr.160 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””” (turpmāk – MK rīkojums Nr.160) 2.punkts paredz Sabiedrības integrācijas fondam piešķirt finansējumu no valsts budžeta programmas 02.00.00 „Līdzekļi neparedzētiem gadījumiem” 1 040 928 *euro* apmērā, lai nodrošinātu Mediju atbalsta fonda darbību un iespēju sabiedrībai saņemt daudzpusīgu informāciju un viedokļus par Covid-19 krīzes pārvarēšanu, kā arī nodrošinātu valsts informatīvās telpas drošību drukātajā presē un komerciālajos interneta ziņu portālos, sniegtu atbalstu saistībā ar abonēto preses izdevumu piegādes izmaksām (valsts akciju sabiedrībai „Latvijas Pasts”) un elektronisko plašsaziņas līdzekļu programmu apraides izmaksām.MK rīkojuma Nr.160 2.punktā noteikts šāds finansējuma sadalījums: 1) 599 492 *euro* drukāto mediju un komerciālo interneta ziņu portālu atbalstam; 2) 223 737 *euro* abonēto preses izdevumu mēneša piegādes izmaksām ārkārtējās situācijas laikā; 3) 217 699 *euro* elektronisko plašsaziņas līdzekļu programmu mēneša apraides izmaksām ārkārtējās situācijas laikā.Sabiedrības integrācijas fonda īstenotās mediju atbalsta mērķprogrammas „Atbalsts medijiem Covid-19 krīzes radīto negatīvo seku mazināšanai” ietvaros budžeta līdzekļi, kas piešķirti ar MK rīkojumu Nr.160 izlietoti šādi: 1) 408 213,46 *euro* drukāto mediju un komerciālo interneta ziņu portālu atbalstam; 2) 170 636,46 *euro* abonēto preses izdevumu mēneša piegādes izmaksām ārkārtējās situācijas laikā; 3) 169 976,27 *euro* elektronisko plašsaziņas līdzekļu programmu mēneša apraides izmaksām ārkārtējās situācijas laikā.Ievērojot minēto, mediju atbalsta mērķprogrammā „Atbalsts medijiem Covid-19 krīzes radīto negatīvo seku mazināšanai” kopējais pārpalikums ir 292 101,81 *euro*, kas sadalās šādi: 1) 191 278,54 *euro* drukāto mediju un komerciālo interneta ziņu portālu atbalstam; 2) 53 100,54 *euro* abonēto preses izdevumu mēneša piegādes izmaksām ārkārtējās situācijas laikā; 3) 47 722,73 *euro* elektronisko plašsaziņas līdzekļu programmu mēneša apraides izmaksām ārkārtējās situācijas laikā.Saskaņā ar MK rīkojuma Nr.160 2.2. un 2.3.punktu atbalsts abonēto preses izdevumu piegādes izmaksām un elektronisko plašsaziņas līdzekļu programmu apraides izmaksām ir paredzēts vienam ārkārtējās situācijas mēnesim. Savukārt MK rīkojuma Nr.160 sākotnējās ietekmes novērtējuma ziņojumā (anotācijā) noteikts, ka gadījumā, ja ārkārtējā situācija tiek pagarināta, Kultūras ministrijai būs nepieciešams iesniegt papildu finansiālo pieprasījumu abonēto preses izdevumu piegādes izmaksu segšanai un elektronisko plašsaziņas līdzekļu programmu apraides izmaksu segšanai, atbilstoši ārkārtējās situācijas pagarinājumam. Atbilstoši Sabiedrības integrācijas fonda apstiprinātajam mediju atbalsta mērķprogrammas „Atbalsts medijiem Covid-19 krīzes radīto negatīvo seku mazināšanai” nolikumam, abonēto preses izdevumu piegādes un elektronisko plašsaziņas līdzekļu programmu apraides izmaksas ir segtas par periodu no 2020.gada 14.marta līdz 2020.gada 14.aprīlim. Saskaņā ar Ministru kabineta 2020.gada 12.marta rīkojuma Nr.103 „Par ārkārtējās situācijas izsludināšanu” (zaudējis spēku 2020.gada 10.jūnijā) 1.punktu ārkārtējā situācija visā valsts teritorijā tika noteikta līdz 2020.gada 9.jūnijam. Līdz ar to, ievērojot MK rīkojuma Nr.160 sākotnējās ietekmes novērtējuma ziņojumā (anotācijā) noteikto, ir jāparedz atbalsts abonēto preses izdevumu un elektronisko plašsaziņas līdzekļu programmu apraides izmaksu segšanai par laika periodu no 2020.gada 15.aprīļa līdz 2020.gada 9.jūnijam.Lai nodrošinātu MK rīkojuma Nr.160 sākotnējās ietekmes novērtējuma ziņojumā (anotācijā) paredzēto atbalsta pasākumu sniegšanu saskaņā ar ārkārtējās situācijas termiņu, nepieciešams grozīt MK rīkojuma Nr.160 2.punktā noteikto finansējuma sadalījumu. Nosakot, ka Sabiedrības integrācijas fonds visu mediju atbalsta mērķprogrammas „Atbalsts medijiem Covid-19 krīzes radīto negatīvo seku mazināšanai” kopējo pārpalikumu 292 101,81 *euro* apmērā izlieto elektronisko plašsaziņas līdzekļu programmu apraides un abonēto preses izdevumu piegādes izmaksu segšanai, tiks daļēji segtas abonētās preses piegāžu un elektronisko plašsaziņas līdzekļu programmu apraides izmaksas laika periodam no 2020.gada 15.aprīļa līdz 2020.gada 9.jūnijam.Projekts paredz cita starpā svītrot MK rīkojuma Nr.160 2.1., 2.2. un 2.3.apakšpunktu, lai nodrošinātu, ka Sabiedrības integrācijas fonds kopējo pārpalikumu var sadalīt abonēto preses izdevumu piegāžu izmaksām un elektronisko plašsaziņas līdzekļu programmu apraides izmaksām bez konkrēta sadalījuma Ministru kabineta rīkojumā. Rezultātā Sabiedrības integrācijas fonds kā mediju atbalsta mērķprogrammu administrators būs tiesīgs atbilstoši mediju nozares vajadzībām noteikt finansējuma sadalījumu, kā arī, veidojoties pārpalikumam, to sadalīt bez atkārtotu grozījumu veikšanas MK rīkojumā Nr.160. Tāpat MK rīkojuma Nr.160 sākotnējās ietekmes novērtējuma ziņojums (anotācija) neparedz atkārtotu atbalstu drukātajiem medijiem un komerciālajiem interneta ziņu portāliem, atšķirībā no abonēto preses izdevumu piegādes un elektronisko plašsaziņas līdzekļu programmu apraides. Līdz ar to pārpalikums MK rīkojuma Nr.160 2.1.punktā ir pārdalāms atbalstam abonēto preses izdevumu piegādes izmaksām un elektronisko plašsaziņas līdzekļu programmu apraides izmaksām. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Sabiedrības integrācijas fonds. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Sabiedrības integrācijas fonds. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. U.Zariņš

Pļešakovs 67330336

Kristers.Plesakovs@km.gov.lv